Több lehetőséged is van, hogy követhesd hitelkártya-kiadásaidat. A bank erről rendszeresen küldhet neked postán egyenlegközlőt, amely tételesen tartalmazza, hogy mikor, mennyiért és hol vásároltál. Az egyenlegközlő végén az is szerepel, hogy mennyi az össztartozásod és azt mennyi időn belül kell visszafizetned. Ugyanígy a bank SMS-értesítést is küldhet, ha kéred. Ekkor a kamatmentes időszak lejárta előtt egy szöveges üzenetben kaphatod meg, hogy mennyi pénzt kell visszafizetned. A legegyszerűbb, ha netbankon keresztül követed a kiadásaidat. Így mindig az aktuális egyenlegedet látod és pontosan megnézheted, hogy mikor mire költöttél és mennyit kell visszafizetned.